Felhőszolgáltatások

A felhő alapú számítástechnika (Cloud Computing), illetve az, hogy pontosan mi a felhő, legegyszerűbben így foglalható össze: ezek a szolgáltatások azon alapulnak, hogy a fájlok tárolása és a szoftverek futtatása nem a saját eszközünkön történik. A felhő használata közben adataink egy távoli szerveren találhatók meg, így bármilyen eszközről hozzáférhetünk azokhoz, ha van internetelérésünk.

Néhány felhőszolgáltatás:

-Google Drive

-ICloud

-SkyDrive

-Box

-Dropbox

Előnyei:

-Költséghatékonyság: nem szükséges saját fizikai szerver megvásárlása.

-Sebesség: a mai felhőszolgáltatások rendkívül gyorsak, szinte azonnal hozzáférhetünk az adatainkhoz.

-Rugalmas hozzáférhetőség: interneteléréssel szinte bármikor bárhonnan hozzá tudunk férni az adatainkhoz.

-Biztonságos back-up: sokkal kisebb a veszély az adatok elvesztésére, gyorsabb a back-up folyamat.

-Kezelhetőség: nincs szükség az informatikai infrastruktúra fejlesztésére, karbantartására.

-Skálázhatóság: jelen esetben azt jelenti, hogy nem kell a szolgáltatás azon részét kifizetnünk, amit nem használunk. Igény szerint beállítható az előfizetés.

Hátrányai:

-Biztonsági rés: nagyobb az esélye áldozatul esünk egy kibertámadásnak, adathalásznak.

-Internetelérési probléma: ha problémák vannak az interneteléréssel, sajnos nem lehet mit csinálni, meg kell várni, amíg kijavítják a problémát.

-Szolgáltatás-kiesés: ebben az esetben a szolgáltatónál van valami internetes- vagy karbantartási probléma.

-Szolgáltatásváltási nehézségek: ha valami miatt szolgáltatást kell váltanunk, nehézségekbe ütközhetünk a két szolgáltatás különbségei miatt.

-Limitált hozzáférhetőség: mivel a felhőszolgáltatások távoli szervereken futnak, előfordulhat, hogy kevesebb irányításunk lesz az adataink tárolása felett.

Összegzés:

Mint minden rendszernek, a felhőszolgáltatásoknak is megvannak a maguk előnyei és hátrányai. Ugyanakkor a felhőszolgáltatásoknak láthatóan több előnye van, éppen ezért választják ezt a módszert egyre többen. Véleményünk szerint megéri felhőszolgáltatásra váltani, mivel a hátrányoktól könnyen eltekinthetünk, emellett nagyon sok hasznos funkciójuk van.